പക്ഷാഘാത ദിന ബോധവത്ക്കരണ ക്ലാസ് നടത്തി പെരിന്തല്മണ്ണ: ലോക പക്ഷാഘാത ദിനാചരണത്തോടനുബന്ധിച്ച് പെരിന്തല്മണ്ണ ജില്ലാ ആശുപത്രിയില് പക്ഷാഘാത ദിന ബോധവത്ക്കരണ ക്ലാസ് നടത്തി. ജില്ലാ ആശുപത്രി സൂപ്രണ്ട് ഡോ. ആരതി ഉദ്ഘാടനം ചെയ്തു. ചടങ്ങില് അധ്യക്ഷത വഹിച്ചു ഡോ. അനൂപ് പക്ഷാപാത രോഗത്തെക്കുറിച്ച് വിശദീകരിച്ചു. ആര്എംഒ റസാഖ്, ജെഎച്ച്ഐ സെന്തില് കുമാര്, നഴ്സിംഗ് സൂപ്രണ്ട് രജനി, സ്റ്റാഫ് നഴ്സ് ശില്പ ബെന്നി, ഫിസിയോ തെറാപ്പിസ്റ്റ് ഹര്ഷ, ഡയറ്റീഷ്യന് എന്നിവര് പ്രസംഗിച്ചു.മലപ്പുറത്തു 371 പേര്ക്കു കോവിഡ്മലപ്പുറം: ജില്ലയില് ഇന്നലെ 371 പേര്ക്കു കോവിഡ്19 സ്ഥിരീകരിച്ചു. 6.54 ശതമാനമാണ് ടെസ്റ്റ് പോസിറ്റിവിറ്റി നിരക്ക്. രോഗബാധ സ്ഥിരീകരിച്ചവരില് 361 പേര്ക്കും നേരിട്ടുള്ള സന്പര്ക്കത്തിലൂടെയാണ് വൈറസ് ബാധ. മൂന്നു പേര്ക്ക് വൈറസ്ബാധയുണ്ടായതിന്റെ ഉറവിടം കണ്ടെത്താനായിട്ടില്ല. കൂടാതെ വിദേശത്തു നിന്നെത്തിയ ഒരാള്ക്കും ഇതര സംസ്ഥാനങ്ങളില് നിന്നെത്തിയ ആറു പേര്ക്കും രോഗബാധ സ്ഥിരീകരിച്ചിട്ടുണ്ട്. 87 പേര് ഇന്നലെ കോവിഡ് മുക്തരായതോടെ ജില്ലയിലെ രോഗവിമുക്തരുടെ എണ്ണം 5,58,987 പേരായി. 23,199 പേരാണ് നിരീക്ഷണത്തില് കഴിയുന്നത്.